سیچان
ائوله نیردی بیر مئشه نین سولطانی
آدلی سانلی هم ده گوجلو آسلانی
چاغیردی آسلان بوتون حیوانلاری
گلیب بو توی دا دورولا قانلاری
هر طرفدن دسته دسته گلدیلر
یاواش یاواش تویدا دئییب گولدولر
یئییب، ایچیب چالدیلار اویناشدیلار
راحات راحات هر یئره قایناشدیلار
واریدی او جمع ایچینده بیر سیچان
آتدی تیکه آسلانا باخدی هاچان
آخیردا بیردن بوغازین دیکله دی
قارداش دئییب آسلانی تبریک له دی
گوروم گوزل تویون موبارک اولسون
حایاتدا اوره یین سئوینجه دولسون
قارداش سنی دهریده خوشباخت یاشا
اوز گول اوزلو یارینلا قاری قوشا
توی بئی ده باشقا بیر آسلانیدی
مجلسه او سانکی نگهبانیدی
اشید جه یین گلدی اونون یانینا
ولوله سالدی او کیچیک جانینا
چکمه دی بیر ثانیه گلدی چاتدی
تئز سیچانین بوغازینا ال آتدی
سویله دی گور سن هارا آسلان هارا؟
ایندی چکیم من سنی بوردا دارا؟
آی بالا آخماق بو دییل باخ جانین؟
ایستییرسن بوردا توکوم من قانین؟
سیچان دئدی مینمه تئز جین آتینا
بلی ایندی چاتمارام هئچ قاتینا
امما بیر گون منده بیرآسلانیدیم
مئشه لیکده سولطانیدیم ،خانیدیم
گوج واریدی سیزین کیمی قولومدا
کیمسه دورا بیلمه زیدی یولومدا
حوکمداریدیم بالا حوکموم روا
ائوله نیب اولدوم بئله بیر بینوا
هرنه واریدی الیمدن آلدیلا
منی بوجور یامان گونه سالدیلار
تاپدی یامان بیر آفی نامرد منی
سیخدی بئله غصه منی، درد منی
چون اری دی گون به گون حایاتدا جان
بیرده گوردوم قارداش اولموشام سیچان
عربلی
گؤنده ر
بؤلوم : وطن
ace_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab bjn_Arab azb_Arab azb_Arab azb_Arab azb_Arab azb_Arab azb_Arab pbt_Arab